《寄陈古堂》
宋代·翁森

往来几兴亡，古今一天地。
而人生其中，云胡不自贵。
渺予寸心孤，浩发千载喟。
残夜抱遗编，青灯照无寐。
怀人月千里，开门秋一林。
徘徊不得寐，对此石上琴。
山水有真领，寥寥本无音。
寄语子钟子，须知琴外心。

作者简介：台州仙居人，字秀卿，号一瓢。宋亡，隐居教授，取朱熹白鹿洞学规以为训，从学者甚众。有《一瓢集》。